Compania Nationala de Administrare a Infrastructurii Rutiere din Romania S.A.


CONTRACT DE FURNIZARE

ACHIZITIA DE ECHIPAMENTE DE TOPOGRAFIE PENTRU COMPARTIMENTUL CADASTRU, TOPOGRAFIE SI GEODEZIE
nr. _____________ data ______________


Prezentul Contract de achiziție publică de produse, (denumit în continuare „Contract”), s-a încheiat având în vedere prevederile din Legea nr. 98/2016 privind achizițiile publice (denumită în continuare „Legea nr. 98/2016”), precum și orice alte prevederi legale emise în aplicarea acesteia

încheiat în data de [zz/ll/aaaa] _____._____. 2020,

între:

COMPANIA NATIONALA DE ADMINISTRARE A INFRASTRUCTURII RUTIERE S.A., cu sediul in Bucuresti, Bd-ul Dinicu Golescu, nr. 38, sector 1,  numar de ordine in Registrul Comertului J/40/552/2004, cod de inregistrare fiscala nr. RO16054368, avand cont bancar RO67 RNCB 0082 0080 9408 0001, deschis la B.C.R. Sucursala Unirea, tel. 021.264.32.00, fax: 021.312.09.84, e-mail: office@andnet.ro, reprezentata prin ing. Mariana IONITA, avand functia de Director General, in calitate de si denumita in continuare "AUTORITATE CONTRACTANTA", pe de o parte

și

...................................., cu sediul in ........................................, tel. ..........................., fax ........................., inregistrata la Registrul Comertului sub nr. .........................., cod unic de inregistrare ......................, cont bancar ..................................., deschis la ......................................., reprezentata prin ............................., avand functia de ............., in calitate de si denumita in continuare "CONTRACTANT" pe de alta parte,
denumite, în continuare, împreună, "Părțile" și care,

având în vedere că:

· Autoritatea contractantă a derulat procedura de atribuire având ca obiect Achizitia de echipamente de topografie pentru Compartimentul Cadastru, Topografie si Geodezie, inițiată prin publicarea în SEAP a Anunțului de participare simplificat nr.  ...........................,

· Prin Raportul procedurii de atribuire nr. ............... din data de [zz/ll/an]................. Autoritatea contractantă a declarat câștigătoare Oferta Contractantului ..........................
au convenit încheierea prezentului Contract.

1. Definiţii
1.1. În prezentul Contract, următorii termeni vor fi interpretați astfel:

(a) Autoritate contractantă și Contractant - Părțile contractante, așa cum sunt acestea numite în prezentul Contract;

(b) Act Adițional - document prin care se modifică termenii și condițiile prezentului Contract de achiziție publică de produse, în condițiile Legii nr. 98/2016 privind achizițiile publice;

(c) Caiet de Sarcini - Anexa nr. 1 la Contract care include obiectivele, sarcinile specificațiile și caracteristicile Produselor descrise în mod obiectiv, într-o manieră corespunzătoare îndeplinirii necesității Autorității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Autorității contractante;

(d) Cazul fortuit - Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;
(e) Cesiune - înțelegere scrisă prin care Contractantul transferă unei terțe părți, în condițiile Legii nr. 98/2016, drepturile și/sau obligațiile deținute prin Contract sau parte din acestea;

(f) Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autorității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Contractantului, în condițiile Legii nr. 98/2016, în cazul în care este aplicabil;

(g) Contract - prezentul Contract de achiziție publică de produse care are ca obiect Achizitia de echipamente de topografie pentru Compartimentul Cadastru, Topografie si Geodezie (și toate Anexele sale), cu titlu oneros, asimilat, potrivit Legii, actului administrativ, încheiat în scris, între Autoritatea contractantă și Contractant, care are ca obiect furnizarea de produse.

(h) Contract de Subcontractare - acordul încheiat în scris între Contractant și un terț ce dobândește calitatea de Subcontractant, în condițiile Legii nr. 98/2016, prin care Contractantul subcontractează Subcontractantului partea din Contract în conformitate cu prevederile Contractului;

(i) Comanda - document emis de Autoritatea contractanta si transmis de acesta Contractantului, in care se prevede data la care Contractantul are obligatia de a incepe furnizarea Produselor, precum si orice alte informatii pe care Autoritatea contractanta le comunica Contractantului referitoare la prezentul contract;
(j) Despăgubire - suma, neprevăzută expres în Contractul, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;

(k) Dispoziție - document scris(ă) emis(ă) de Autoritatea contractantă în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;

(l) Dobânda penalizatoare - înseamnă dobânda legală penalizatoare pentru plata cu întârziere a obligatiilor bănesti si se stabileste la nivelul ratei de referintă a dobanzii de politica monetara comunicata de BNR plus 8 puncte procentuale;

(m) Documentele Autorității contractante - toate și fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Autoritatea contractantă și necesare Contractantului în vederea realizării obiectului Contractului;

(n) Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. Durata Contractului este egală cu durata de furnizare a Produselor, dacă aceasta din urmă este neîntreruptă. Durata Contractului este mai mare decât durata reală de furnizare a Produselor, dacă aceasta din urmă se întrerupe, din orice motiv, caz în care Durata Contractului cuprinde și intervalele de timp în care furnizarea Produselor este suspendată sau prelungită. Durata de furnizare a Produselor nu poate depăși, ca termen, limita termenului la care expiră durata Contractului.

(o) Contractul este considerat finalizat atunci când contractantul:

i. a realizat toate activitățile stabilite prin Contract și a prezentat toate Rezultatele, astfel cum este stabilit în Oferta sa și în Contract,

ii. a remediat eventualele Neconformități care nu ar fi permis utilizarea Produselor de către Autoritatea contractantă, în vederea obținerii beneficiilor anticipate și îndeplinirii obiectivelor comunicate prin Caietul de Sarcini;

(p) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;

(q) Întârziere - orice eșec al Contractantului sau al Autorității contractante de a executa orice obligații contractuale în termenul convenit;

(r) Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;

(s) Locatie de livrare - sediul C.N.A.I.R. - S.A. din Bdul Dinicu Golescu nr. 38, Sector 1, Bucuresti;
(t) Lună - luna calendaristică (12 luni/an);

(u) Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;

(v) Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele furnizării Produselor necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Produselor care fac obiectul prezentului Contract;

(w) Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică de produse și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;

(x) Penalitate - suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

(y) Perioada de garantie - perioada in care Contractantul indeplineste obligatiile privind asistenţa tehnică în perioada de garanţie, efectuarea operatiunilor service (intretinere si reparatii) pe durata Perioadei de Garantie, inclusiv a serviciilor de constatare si service mobil, instruirea de specialitate a personalului Autoritatii contractante cu privire la operarea si intretinerea Produselor şi orice alte asemenea obligaţii care revin Contractantului prin contract si prin Anexa nr. 1 - Caietul de sarcini;

(z) Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;

(aa) Prețul Contractului - Prețul plătibil Contractantului de către Autoritatea contractantă, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;

(ab) Prejudiciu - paguba produsa Autorității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;

(ac) Proces-Verbal de Recepție cantitativa si calitativa a Produselor - documentul prin care se confirmă furnizarea Produselor de către Contractant, în conformitate cu cerintele din Caietul de sarcni și faptul că acestea au fost acceptate de către Autoritatea contractantă;
(ad) Produs - camera serverelor avand caracteristicile prevazute in caietul de sarcini;
(ae) Recepția - reprezintă operațiunea prin care Autoritatea contractantă își exprimă acceptarea față de produsele furnizate în cadrul contractului de achiziție publică și pe baza căreia efectuează plata;

(af)  HYPERLINK "" \l "#" Rezilierea contractului - se intelege desfiintarea pe viitor a contractului de furnizare, fara ca aceasta sa aduca atingerea prestatiilor succesive care au fost facute anterior rezilierii;

(ag) Rezultat/Rezultate - oricare și toate informațiile, documentele, rapoartele colectate și/sau pregătite de Contractant ca urmare a produselor furnizate astfel cum sunt acestea descrise în Caietul de Sarcini;

(ah) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

(ai) Standarde profesionale - cerințele profesionale legate de calitatea Produselor care ar fi respectate de către orice Contractant diligent care posedă cunoștințele și experiența necesară și pe care Contractantul este obligat să le respecte în furnizarea tuturor Produselor incluse în prezentul Contract;

(aj) Subcontractant - orice operator economic care nu este parte a acestui Contract și care execută și/sau furnizează anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Contractantului pentru organizarea și derularea tuturor etapelor necesare în acest scop;

(ak) Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

(al) Termene Limită - termenele se calculeaza conform urmatoarelor reguli:

a) la calculul unui termen exprimat în zile, luni sau ani de la un anumit eveniment ori act sau acţiune, data la care se produce respectivul eveniment, act ori acţiune nu se ia în considerare;

b) cu aplicarea în mod corespunzător a dispoziţiilor lit. a) şi d), termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului;

c) cu aplicarea în mod corespunzător a dispoziţiilor lit. a) şi d), termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună sau an corespunzătoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;

d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;

e) la calculul unui termen exprimat în zile lucrătoare se aplică în mod corespunzător dispoziţiile lit. a), b) şi d), cu deosebirea că zilele nelucrătoare din cadrul termenului nu se iau în considerare;

(am) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

2. Interpretare
2.1. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

2.2. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.

3. Obiectul Contractului

3.1. Obiectul prezentului Contract îl reprezintă Achizitia de echipamente de topografie pentru Compartimentul Cadastru, Topografie si Geodezie, (reprezentand 2 STATII TOTALE si 2 RECEPTOARE GNSS pentru Compartimentul Cadastru, Topografie si Geodezie), denumite în continuare Produse, pe care Contractantul se obligă să le furnizeze în conformitate cu prevederile din prezentul Contract, Anexa nr. 1 - Caietul de sarcini, Anexa nr. 2 - Propunerea tehnică, cu dispozițiile legale, aprobările și standardele tehnice, profesionale și de calitate în vigoare.

4. Prețul Contractului

4.1. Autoritatea contractantă se obligă să plătească Contractantului Prețul total convenit prin prezentul Contract pentru achiziție publică a Produselor, în sumă de .............................. [valoarea în cifre] lei ([valoarea în litere]  lei), la care se adaugă TVA în valoare de [valoarea în cifre] lei ([valoarea în litere] lei), conform prevederilor legale.

4.2. Prețul Contractului este ferm.

4.3.     Prin excepție de la prevederile pct. 4.2, prețul contractului poate fi ajustat, în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/diminuarea costurilor pe baza cărora s-au fundamentat preturile ofertate, in baza Art. 164 alin. (4) din H.G. nr. 395/2016 si in baza prevederilor Capitolului III al Instructiunii nr. 2/2018, modificata prin Instructiunea nr. 1/2019, emise de ANAP.

4.4. (1) Pretul unitar ofertat de catre Contractant este ferm si acopera toate costurile pentru toate obligatiile, riscurile si responsabilitatile stabilite sau implicite ce decurg din contractul de furnizare, pentru livrarea la termen a Produselor in conformitate cu cerintele Caietului de sarcini.  

(2) Contractantul nu va solicita, ulterior, niciun alt cost suplimentar fata de pretul unitar ofertat pentru indeplinirea obligatiilor contractuale asumate.

5. Durata contractului
5.1. Durata contractului este de 90 de zile de la semnarea contractului de catre ambele parti contractante.
5.2. Contractul intra in vigoare  în termen de 5 zile lucrătoare de la data semnării acestuia, sub conditia constituirii Garantiei de Bună Executie, în forma, pentru perioada si în cuantumul agreat de Autoritatea contractanta, precum si în termenul si conditiile prevăzute la Articolul 9 din prezentul contract.
5.3. Livrarea se va realiza in termen de maxim 60 de zile de la data emiterii comenzii de catre Autoritatea contractanta.

5.4. Autoritatea contractanta va emite nota de comanda in termen de maxim 10 zile de la semnarea contractului.

5.5. Perioada de garantie pentru Produse este de minim 24 de luni si va incepe de la data semnarii fara obiectiuni a Procesului Verbal de receptie calitativa si cantitativa a Produselor.
5.6. În durata prevăzută la Articolul 5.3., Contractantul are obligaţia de a furniza Produsele in conformitate prevederile din prezentul Contract cu cerintele Anexei nr. 1- Caietul de Sarcini.

6. Documentele Contractului

6.1. Documentele prezentului Contract sunt:

(i) Caietul de sarcini, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare - Anexa nr. 1;
(ii) Propunerea tehnică, inclusiv, dacă este cazul, clarificările din perioada de evaluare - Anexa nr. 2;

(iii) Propunerea financiară, inclusiv, dacă este cazul, clarificările din perioada de evaluare - Anexa nr. 3;

(iv) Angajamentul ferm de susținere din partea unui terț, dacă este cazul - Anexa nr. 4;

(v) Acordul de asociere, dacă este cazul - Anexa nr. 5;

(vi) Contractul de subcontractare, dacă este cazul - Anexa nr. 6;
(vii) Garantia de buna executie a contractului- Anexa nr. 7;

7. Ordinea de precedență

7.1. În cazul oricărei contradicții între documentele prevăzute la Art. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

7.2. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

8. Comunicarea între Părți

8.1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

8.2. Comunicările între Părți se pot face și prin fax sau e-mail, cu condiția confirmării în scris a primirii comunicării.

8.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

8.4. Adresele la care se transmit comunicările sunt următoarele:
	Pentru

Autoritatea contractantă:
	Pentru

Contractant:

	Adresă: Bucuresti, Bd-ul Dinicu Golescu, nr. 38, sector 1, Bucuresti
	Adresă:

	Telefon/Fax: 021.264.32.00, 021.312.09.84
	Telefon/Fax:

	E-mail: office@andnet.ro;
	E-mail:

	Persoana de contact: Director General - 
Mariana IONITA
Departamentul Administrativ - Biroul Dezvoltare Aplicatii Interne si Tehnologia Informatiei
	Persoana de contact:


8.5. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusa și înregistrată.

8.6. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/adresele menționate la pct. 8.4.

8.7. Orice comunicare făcută de una dintre Părți va fi considerată primită:

(i) la momentul înmânării, dacă este depusă personal de către una dintre Părți,

(ii) la momentul primirii de către destinatar, în cazul trimiterii prin scrisoare recomandată cu confirmare de primire,

(iii) la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

8.8. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

8.9. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

8.10. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.

9.  Garanția de bună execuție a contractului

9.1.     Contractantul se obligă să constituie si să mentină, pana la indeplinirea cantitativa si calitativa pe toata durata convenita a Contractului, (pe cheltuiala sa si fara a solicita Autoritatii contractante costurile aferente constituirii si mentinerii acesteia) garantia de buna executie în cuantum de 10% din Pretul Contractului fara TVA si va fi constituita in lei. Garantia de bună executie a contractului asigură Autoritatea contractanta de îndeplinirea cantitativă, calitativă a contractului si în perioada convenită a contractului. In cazul în care prejudiciul produs Autoritatii contractante este mai mare decât cuantumul garantiei de buna executie, Contractantul este obligat să despăgubească Autoritatea contractanta integral si întocmai.

9.2.
Garantia de bună executie se constituie in lei, în termen de 5 zile lucratoare de la data semnării Contractului, prin virament bancar sau printr-un instrument de garantare emis de o institutie de credit din Romania sau din alt stat sau de o societate de asigurari, in conditiile legii, in favoarea Autoritatii contractante si care va deveni anexa la contract. Garantia trebuie să fie irevocabilă. Garantia de bună executie trebuie sa prevadă că plata garantiei se va executa neconditionat, respectiv la prima cerere a Autoritatii contractante pe baza declaratiei acestuia cu privire la culpa persoanei garantate.

9.3.
Garantia de buna executie, constituita conform prevederilor Articolului 9.1. si Articolului 9.2., este destinata acoperirii eventualelor prejudicii suferite de Autoritatea contractanta in executarea prezentului Contract sau in cazul rezilierii Contractului din motive imputabile Contractantului. 

9.4.
Scrisoarea de garantie de bună executie va fi furnizată sub antetul institutiei financiare emitente si utilizând modelul pus la dispozitie de Autoritatea contractanta ulterior semnarii contractului de achizitie publica.
9.5.
Garantie de buna executie trebuie sa respecte integral, fara completari sau modificari, formatul modelului de garantie de buna executie pus la dispozitie de Autoritatea contractanta ulterior semnarii contractului de achizitie publica. In situatia in care garantia de buna executie este emisa de o societate de asigurari, aceasta:

· nu trebuie sa fie conditionata de emiterea unei polite de asigurare care sa fie opozabila Autoritatii contractante prin alte documente, respectiv Conditii Generale de Asigurare, Conditii Speciale de Asigurare, Clauza de garantare etc.

· va trebui prezentata Autoritatii contractante insotita de o adresa din partea Societatii de Asigurări prin care aceasta confirma faptul ca scrisoarea de garantie este valabila si in vigoare indiferent de prevederile unei polite de asigurare si ca angajamentul societatii de asigurare fata de Autoritatea contractanta va fi exclusiv in baza scrisorii de garantie de buna executie emisa.

Nerespectarea acestor conditii va pune Autoritatea contractanta in situatia de a nu accepta garantia de buna executie emisa de către o societate de asigurare, si totodata, Autoritatea contractanta poate rezilia contractul si executa garantia de participare la licitatie.

9.6. Autoritatea contractanta are dreptul de a emite pretentii asupra Garantiei de bună executie, oricând pe parcursul indeplinirii Contractului, în limita prejudiciului creat Autoritatii contractante, în cazul în care Contractantul nu îsi îndeplineste din culpa sa obligatiile asumate prin Contract. Anterior emiterii unei pretentii asupra garantiei de buna executie, Autoritatea contractanta are obligatia de a notifica pretentia atat Contractantului, cat si emitentului instrumentului de garantare, precizând obligatiile care nu au fost respectate, precum si modul de calcul al prejudiciului care va fi apreciat de catre Autoritatea contractanta.
9.7. Restituirea garantiei de buna executie se efectueaza conform prevederilor art. 42. alin. (1) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, cu modificarile si completarile ulterioare, respectiv in cel mult 14 zile de la data intocmirii Procesului verbal de receptie a Produselor care fac obiectul prezentului contract, daca Autoritatea contractanta nu a ridicat pana la acea data pretentii asupra ei.
9.8.
In situatia în care este necesară prelungirea Garantiei de bună executie, Contractantul este obligat, la solicitarea expresă a Autoritatii contractante, să prelungească valabilitatea acesteia,  in termen de 5 zile lucratoare de la data notificarii Autoritatii contractante in acest sens.  

9.9.
In cazul in care Contractantul nu prelungeste valabilitatea garantiei de buna executie, Autoritatea contractanta este indreptatita sa rezilieze Contractul fără îndeplinirea niciunei formalităti, nefiind necesară nicio notificare, înstiintare sau altă măsura în vederea înstiintării rezilierii prezentului Contract pentru motivul mentionat anterior, nefiind necesară, de asemenea, nicio încuviintare sau interventie în fata vreunei instante judecătoresti, arbitrale sau de altă natură si sa execute integral valoarea garantiei de buna executie.

9.10.
In situatia executarii Garantiei de buna executie, partial sau total, Contractantul are obligatia de a reintregi Garantia de buna executie in cauza, raportat la restul ramas de executat in conformitate cu Articolul 9.1. si Articolul 9.2., in termen de 5 zile lucratoare de la data notificarii Autoritatii contractante in acest sens. 

9.11. In situatia neîndeplinirii obligatiilor prevazute la Art. 9.8. si 9.10. în interiorul termenelor  mentionate anterior, Autoritatea contractanta este îndreptătita aplice penalitati in valoare de 0,05%/zi de intarziere din Pretul Contractului, pentru fiecare zi de intarziere dupa expirarea termenelor prevazute la Art. 9.8. si 9.10 si pana la data prelungirii/completarii/reintregirii acesteia; si/sau sa rezilieze contractul in conformitate cu conditiile Art. 30.3 si/sau sa execute integral garantia de buna executie.
9.12.
Garanţia tehnică a Produselor este distinctă de garanţia de bună execuţie a contractului.

9.13.
In cazul in care, pe parcursul derularii contractului, Contractantul isi modifica denumirea, acesta are obligatia, de a prezenta in maxim 10 zile de la semnarea Actului Aditional in care este consemnata modificarea denumirii Contractantului, amendamentele aferente tuturor garantiilor din Contractul de furnizare. 
9.14.
In situatia in care Contractantul nu amendeaza garantia de buna executie in interiorul termenului mentionat anterior, Autoritatea Contractanta este indreptatita sa aplice penalitati in valoare de 0,05%/zi de intarziere din Pretul Contractului pentru fiecare zi de intarziere dupa expirarea termenului prevazut anterior si pana la data modificarii garantiei de buna executie; si/sau sa rezilieze contractul si/sau sa execute integral garantia de buna executie. Autoritatea Contractanta are dreptul, fara nicio notificare prealabila sau demers suplimentar, de a executa garantiile in cauza, garantiile pentru care Contractantul nu a prezentat amendamentele necesare si totodata de a rezilia Contractul fara necesitatea notificarii prealabile a Contractantului.

9.15. In situatia in care Contractantul este o asociere, un consortiu sau un grup de operatori economici, garantia de buna executie va fi emisa in numele asocierii sau a consortiului.

9.16. Autoritatea Contractanta se obliga sa restituie Garantia de participare numai dupa ce Contractantul a facut dovada constituirii Garantiei de buna executie in forma si cuantumul agreat de Autoritatea contractanta.
10. Începere, Întârzieri

10.1. Contractantul are obligația de a începe furnizarea Produselor în conformitate cu prevederile Articolul 5.3. din prezentul contract.

10.2. În cazul în care orice motive de întârziere, ce nu se datorează Contractantului, sau alte circumstanțe neobișnuite susceptibile de a surveni, altfel decât prin încălcarea Contractului de către Contractant, îndreptățesc Contractantul de a solicita prelungirea perioadei de furnizare a Produselor, atunci Părțile vor revizui, de comun acord, perioada de prestare și vor semna un act adițional.

11. Derularea și monitorizarea contractului - prevederile prezentului art. nu se aplica
11.1. Raportarea în cadrul Contractului de achiziție publică de produse
(i) Dacă este cazul, Contractantul va prezenta documentele și rapoartele conform celor specificate în Caietul de Sarcini și cu respectarea Graficului de furnizare acceptat de către Autoritatea contractantă.

(ii) Daca este cazul, Contractantul are obligația să elaboreze, pe perioada de furnizare a Produselor, toate Rapoartele și documente solicitate conform prevederilor cuprinse în Caietul de Sarcini.
(iii)  Daca este cazul, aprobarea de către Autoritatea contractantă a rapoartelor și documentelor realizate și furnizate de către Contractant, va fi făcută astfel cum este stabilit în Caietul de Sarcini și va certifica faptul că acestea sunt conforme cu termenii Contractului.

11.2. Contractantul va întreprinde toate măsurile și acțiunile necesare sau corespunzătoare pentru realizarea cel puțin a performanțelor contractuale astfel cum sunt stabilite în Caietul de Sarcini.

11.3. Prevederi contractuale privind monitorizarea performanțelor, dacă este cazul

(i) La intervalele de referință stabilite în Caietul de Sarcini, Graficul de furnizare este analizat și revizuit în cadrul întâlnirilor de lucru stabilite cu scopul analizării stadiului activităților din Contract.

(ii) Condițiile în care se realizează ședințele de monitorizare sunt cele descrise în Caietul de Sarcini.

(iii) Pentru prima întâlnire de monitorizare a progresului se utilizează versiunea Graficului de furnizare stabilită în Caietul de Sarcini.

(iv) Pentru fiecare întâlnire de monitorizare a progresului în cadrul Contractului și de analiză a Graficului de furnizare, Contractantul prezintă Autorității contractante informațiile solicitate conform Caietului de Sarcini.

(v) Pentru analiza Graficului de furnizare de către Autoritatea/entitatea contractantă și emiterea acceptului sau a refuzului Graficului de furnizare, Contractantul include, în datele de intrare furnizate pentru fiecare întâlnire de analiză a stadiului realizării activităților din Contract, informații privind situația plăților către Subcontractanți, dacă este cazul.

(vi) Motivele pentru care Autoritatea contractantă va putea emite un refuz pentru Graficul de furnizare propus spre aprobare sunt cele specificate în Caietul de Sarcini.
(vii) În intervalul stabilit, Autoritatea contractantă comunică Contractantului acceptul sau refuzul cu privire la Graficul de furnizare prezentat, împreună cu motivele care au stat la baza acceptului sau refuzului Autorității contractante.

12. Graficul de livrare – nu este cazul. Livrarea si documentele care insotesc Produsele. Receptia Produselor. 

12.1. Părțile se asigură că, la momentul semnării Contractului, Graficul de livrare reprezintă eșalonarea fizică și valorică a livrărilor Produselor din Contract, stabilită în corelație cu data efectivă a semnării Contractului și conține datele exacte pentru toate Termenele și/sau Punctele de Reper, astfel cum sunt acestea determinate pentru toate activitățile din Contract - daca este cazul.

12.2. Livrarea Produselor se realizează în succesiunea și cu respectarea termenelor stabilite prin Graficul de livrare si/sau caietul de sarcini, alcătuit în ordinea tehnologică de execuție, astfel cum este acceptat de către Autoritatea contractantă și cum este constituit ca parte integrantă din Contract.

12.3. Verificarea îndeplinirii obligațiilor contractuale de către Contractant și evaluarea stadiului activităților, în sensul respectării Termenelor și Punctelor de Reper stabilite pentru livrarea Produselor, se face prin raportare la conținutul Graficul de livrare acceptat si/sau la prevederile caietului de sarcini.

12.4. În cazul în care, pe parcursul duratei Contractului, Autoritatea contractantă constată și consideră că livrarea Produselor nu respectă eșalonarea fizică a activităților, astfel cum este stabilită prin Graficul de livrare si/sau prin caietul de sarcini, Autoritatea contractantă are obligația de a solicita Contractantului să prezinte graficul actualizat - daca este cazul, iar Contractantul are obligația de a prezenta graficul revizuit, în vederea Finalizării Lucrărilor la data stabilită în Contract.

12.5. Orice versiune aprobată a Graficului de livrare înlocuiește versiunile anterioare - daca este cazul.

12.6. (1) Livrarea Produselor se realizeaza conform Graficului de livrare mentionat in propunerea tehnica si/sau conform prevederilor caietului de sarcini. Orice modificare a Graficului de livrare se realizeaza de comun acord cu Autoritatea contractantă - daca este cazul. 

(2) Livrarea Produselor se realizeaza in maxim 60 de zile de la data emiterii comenzii de catre Autoritatea contractanta, conform prevederilor art. 5.3. 

(3 Pentru produsele livrate, intre Autoritatea contractantă si Contractant, se incheie un Proces Verbal de receptie cantitativa si calitativa si un Proces verbal de predare primire a produselor.
12.7. Produsele furnizate în baza Contractului vor respecta standardele/condiţiile tehnice prezentate de către Contractant în propunerea sa tehnică, elaborata în conformitate cu cerinţele din Anexa nr. 1 - Caietul de Sarcini.

12.8. Contractantul are obligatia de a livra Produsele noi si nefolosite, conform specificatiilor din Caietul de sarcini, in cantitatile indicate in Anexa nr. 1 - Caietul de sarcini. Livrarea se va realiza conform prevederilor caietului de sarcini si/sau graficului de livrare mentionat in propunerea tehnica - daca este cazul. 

12.9. Contractantul va preda Autoritatii contractante documentele care însoţesc Produsele, astfel cum acestea sunt enumerate in Caietul de sarcini la capitolul 4 - Documentatii ce trebuiesc furnizate Autoritatii Contractante in legatura cu produsul.

12.10. Livrarea Produselor se consideră completa dupa indeplinirea de catre Contractant a tuturor Conditiilor de livrare si dupa incheierea Procesului Verbal de Receptie, in conformitate cu prevederile Caietului de Sarcini.

12.11. (1) Receptia cantitativa si calitativa a Produselor se realizeaza la locatia de livrare, pe baza documentelor de livrare.

(2) Procesul verbal de receptie calitativa va respecta prevederile caietului de sarcini.  

(3) Receptia produselor se realizeaza pe baza de proces/procese verbale semnate de catre Furnizor si de catre Autoritatea contractanta, dupa cum urmeaza:

a) Receptia cantitativa - dupa livrarea produselor in cantitatea solicitata, la locatia indicata de Autoritatea contractanta;


b) Receptia calitativa - dupa instalare, punere in functiune si testare a produselor si, dupa caz, la momentul la care toate defectele au fost remediate.

(4) Receptia se finalizeaza prin semnarea documentelor de livrare (factura sau avizul de insotire a marfii) si prin semnarea Procesului verbal de receptie cantitativa si calitativa, fara obiectiuni, de catre Autoritatea contractanta. 
12.12. (5) Data receptionarii produselor inseamna data finalizarii verificarii de catre Autoritatea contractanta a conformitatii produselor (inclusiv a aspectelor neconforme sesizate anterior de catre Autoritatea contractanta si remediate de Contractant) si comunicarii acestui fapt de catre Autoritatea contractanta. Autoritatea contractanta, in termen de maxim 30 de zile de la predarea initiala, are obligatia de a verifica produsele/echipamentele si de a comunica eventualele neconformitati catre Contractant.
12.13. Autoritatea contractanta sau reprezentantul său are dreptul de a inspecta şi/sau va testa Produsele pentru a verifica conformitatea lor cu specificaţiile din Anexa nr. 1 - Caietul de Sarcini si clauzele prezentului contract. Autoritatea contractanta are dreptul de a nu accepta Produsele care nu sunt in conformitate cu specificatiile cerute prin caietul de sarcini.

12.14. Verificarile se vor face pentru fiecare Produs in conformitate cu prevederile contractului si ale Caietului de Sarcini.
12.15. Autoritatea contactanta va verifica daca produsele furnizate de Contractant sunt certificate pentru conformitate CE si ca acestea respecta toate cerintele impuse de legislatia, standardele si reglementarile aplicabile in Romania, inclusiv cele cu privire la Protectia mediului, Asigurarea calitatii, P.S.I., Securitatea si Sanatatea in munca.

12.16. (1) Autoritatea contractanta are obligaţia de a notifica în scris Contractantului identitatea reprezentanţilor săi împuterniciţi pentru efectuarea recepţiei calitative si cantitative, testelor şi inspecţiilor si intocmirii Procesului verbal de receptie.

(2) Autoritatea contractanta va verifica sa fie intocmit si semnat Procesul verbal de receptie de catre toti cei desemnati in comisiile de receptie, conform prevederilor caietului de sarcini.
12.17. Prevederile Articolelor 12.1. - 12.14. nu îl vor absolvi pe Contractant de obligaţia asumării garanţiilor sau de alte obligaţii prevăzute în Contract.

13. Modificarea Contractului. Clauze de revizuire 

13.1. Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare.

13.2. Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.

13.3. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la Art.8 Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.

13.4. Modificarea va produce efecte doar dacă părțile au convenit asupra acestui aspect prin semnarea unui act adițional. Acceptarea modificării poate rezulta și din faptul executării acesteia de către ambele părți.

13.5. Revizuirea prezentului Contract se realizează ca urmare a evaluării activităților, rezultatelor și performanțelor Contractantului în cadrul Contractului. Modificarea Contractului prin revizuire intervine cu scopul atingerii obiectului Contractului, care constă în Produsele pe care Contractantul se obligă să le furnizeze în conformitate cu prevederile din prezentul Contract, cu dispozițiilor legale și conform cerințelor din Caietul de Sarcini.

13.6. Clauzele de modificare a contractului se pot referi, fără a se limita la:

(i) Variații ale activităților din contract necesare în scopul îndeplinirii obiectului contractului (diferențele dintre cantitățile estimate inițial (în contract) si cele real prestate, fără modificarea caietului de sarcini);

(ii) Necesitatea extinderii duratei de furnizare a Produselor.

13.7. a) In cazul in care se aduc modificari contractului, acestea trebuie sa respecte prevederile art. 221 si ale art. 222 din Legea nr. 98/2016, cu modificari si/sau completari ulterioare, precum si, daca este cazul, ale art. 164 si art. 165 din H.G. nr. 395/2016, cu modificari si/sau completari ulterioare.


b) Modificarile contractului se realizeaza in conformitate cu  prevederile Legii nr. 98/2016 si ale H.G. nr. 395/2016. Acestea nu vor afecta caracterul general al contractului si nu vor fi substantiale, avand in vedere prevederile art. 221 alin. (7) din Legea nr. 98/2016.


c) Eventualele modificari, care pot interveni in perioada de derulare a contractului, se refera la urmatoarele clauze contractuale:


I. Partile contractante:
1) din punct de vedere al schimbarii denumirii, al statutului, al formei societatii, care nu atrag crearea unei persoane juridice noi, al sediului; 

2) atunci când Contractantul este înlocuit de un nou Contractant, in situatia in care drepturile şi obligaţiile Contractantului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie, insolventa de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016;

II. Prețul Contractului. Ajustarea pretului - în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/diminuarea costurilor pe baza cărora s-au fundamentat preturile ofertate, in baza Art. 164 alin. (4) din H.G. nr. 395/2016 si in baza prevederilor Capitolului III al Instructiunii nr. 2/2018, modificata prin Instructiunea nr. 1/2019, emise de ANAP.


III. Durata contractului - prelungirea duratei contractului cu 60 de zile calendaristice, fara costuri suplimentare pentru Autoritatea Contractanta, in cazul in care Contractantul prezinta Autoritatii contractante justificari care atesta necesitatea prelungirii termenului. (ex: intarzaiere in livrarea produselor ca urmare a unor situatii neprevazute, forta majora, cazul fortuit, alte circumstante imprevizibile care pot aparea pe parcursul derularii contractului, samd); 
IV. Graficul de livrare – nu este cazul. Livrarea si documentele care insotesc Produsele. Receptia Produselor:

 - prelungirea perioadei de livrare a Produselor - perioada de livrare se poate depasi cu maxim 60 de zile calendaristice, fara a aduce atingere dreptului Autoritatii contractante de a aplica penalitati de intarziere;
- eventuale solicitari suplimentare de documente din partea celor doua parti contractante sau schimbarea modului de livrare sau a locatiei unde se vor livra produsele;
V. Subcontractarea - dacă este cazul. Tertul sustinator - dacă este cazul - in cazul unor eventuale schimbari ale subcontractantilor pe parcursul derularii Contractului de furnizare si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre Autoritatea contractanta;
VI. Facturare si plati in cadrul contractului - eventuale modificari in domeniul financiar si fiscal.
d) Orice modificare contractuala generata de aplicarea clauzelor de revizuire va face obiectul unui act aditional/ordin administrativ.

e) (1) Orice modificare a contractului de achizitie publica in cursul perioadei sale de valabilitate altfel decat in cazurile si conditiile prevazute la art. 221 din Legea nr. 98/2016 se realizeaza prin organizarea unei noi proceduri de atribuire, in conformitate cu dispozitiile Legii nr. 98/2016.

(2) In situatia nerespectarii dispozitiilor lit. e alin. (1), Autoritatea contractanta are dreptul de a denunta unilateral contractul de achizitie publica initial.

14. Evaluarea Modificărilor Contractului și a circumstanțelor acestora, dacă este cazul - prevederile prezentului art. nu se aplica
14.1. Identificarea circumstanțelor care generează Modificarea Contractului este în sarcina ambelor Părți.

14.2. Modificările Contractului se realizează de Părți, în cadrul Duratei de Execuție a Contractului și cu respectarea prevederilor stipulate la Art. 8. - Comunicarea între Părți din prezentul Contract, ca urmare a:

(i) identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului Contractului și obiectivelor urmărite de Autoritatea contractantă, astfel cum sunt precizate aceste obiective în Caietul de Sarcini și/sau

(ii) concluziilor obținute ca urmare a evaluării activităților, rezultatelor și performanței Contractantului în cadrul Contractului. Părțile stabilesc, prin consultare, efectele soluțiilor asupra Termenului/Termenelor de livrare și/sau asupra prețului Contractului și/sau asupra Produselor, astfel cum fac acestea obiectul Contractului. Efectele soluțiilor, cuantificate devin Modificări Contractuale, putând consta în 
· prelungirea Termenului/Termenelor de livrare. 
14.3. Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului, întârzia sau împiedica livrarea Produselor.
14.4. Autoritatea contractantă poate emite Dispoziții privind Modificarea Contractului, cu respectarea clauzelor stipulate la Art. 18 - Obligațiile principale ale Autorității contractante, cu respectarea prevederilor contractuale și cu respectarea Legii.

14.5. În cazul în care Contractantul înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele Autorității contractante și Contractantul dovedește că a fost în imposibilitatea de a depista/sesiza o astfel de eroare/omisiune/viciu până la depunerea Ofertei, Contractantul notifică Autoritatea contractantă, având dreptul de a solicita modificarea contractului.

15. Subcontractarea, dacă este cazul. Tertul sustinator.
15.1. Contractantul are dreptul de a subcontracta orice parte a prezentului Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autorității contractante.

15.2. Contractantul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.

15.3. Contractantul are dreptul de a solicita Autorității contractante, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Contractantul trebuie să solicite, în scris, aprobarea prealabilă a Autorității contractante înainte de încheierea unui nou Contract de Subcontractare. Solicitarea în scris în vederea obținerii aprobării Autorității contractante privind implicarea de noi Subcontractanți se realizează numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.

15.4. Autoritatea contractantă notifică Contractantului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii aprobării.

15.5. Contractantul se obligă să încheie Contracte de Subcontractare doar cu Subcontractanții care își exprimă acordul cu privire la obligațiile contractuale asumate de către Contractant prin prezentul Contract.

15.6. Niciun Contract de Subcontractare nu creează raporturi contractuale între Subcontractant și Autoritatea contractantă. Contractantul este pe deplin răspunzător față de Autoritatea contractantă pentru modul în care îndeplinește Contractul. Contractantul răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Autoritatea contractantă a subcontractării oricărei părți a Contractului sau a angajării de către Contractant a unor Subcontractanți pentru anumite părți din Contract nu eliberează Contractantul de niciuna dintre obligațiile sale din Contract.

15.7. În cazul în care un Subcontractant nu reușește să își execute obligațiile contractuale, Autoritatea contractantă poate solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Autoritatea contractantă, fie să preia el însuși partea din Contract care a fost subcontractată.

15.8. Partea/părțile din Contract încredințată/încredințate unui Subcontractant de Contractant nu poate/pot fi încredințate unor terțe părți de către Subcontractant.

15.9. Orice schimbare a Subcontractantului fără aprobarea prealabilă în scris a Autorității contractante sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Autoritatea contractantă la rezoluțiune/reziliere a Contractului și obținerea de despăgubiri din partea Contractantului.

15.10. În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile Autorității contractante în temeiul prezentului Contract.

15.11. În orice moment, pe perioada derulării Contractului, Autoritatea contractantă poate solicita Contractantului să înlocuiască un Subcontractant care se află în una dintre situațiile de excludere specificate conform prevederilor Art. 164, 165, 167, 170 din Legea nr. 98/2016 privind achizitiile publice, cu modificarile si completarile ulterioare.
15.12. În cazul în care un Subcontractant și-a exprimat opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:
(i) această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta;

(ii) Contractul de Subcontractare include la rândul său o anexă explicită și specifică privind modalitatea în care se efectuează plata directă de către Autoritatea contractantă către Subcontractant și care precizează toate și fiecare dintre elementele de mai jos:

· partea din Contract/activitate realizată de Subcontractant astfel cum trebuie specificată în factura prezentată la plată,

· modalitatea concretă de certificare a părții din Contract/activitate de către Contractant pentru rezultatul obținut de Subcontractant/partea din Contract executată de Subcontractant înainte de prezentarea facturii de către Contractant Autorității contractante,

· partea/proporția din suma solicitată la plată corespunzătoare părții din Contract/activității care este în sarcina Subcontractantului, prin raportare la condițiile de acceptare la plată a facturilor emise de Contractant pentru Autoritatea contractantă, așa cum sunt acestea detaliate în Contract,

· stabilește condițiile în care se materializează opțiunea de plată directă,

· precizează contul bancar al Subcontractantului.

15.13. (1) In cazul in care Contractantul intampina dificultati sau este in imposibilitatea derularii contractului, pentru partea de contract pentru care a primit sustinere din partea tertului sustinator, Contractantul are obligatia de a notifica Autoritatea contractanta in scris, in termen de 15 zile de la data la care constata acest fapt.

(2) In cazul in care Contractantul nu notifica Autoritatea contractanta cu privire la faptul ca intampina dificultati sau se afla in imposibilitatea derularii contractului, Autoritatea contractanta are dreptul de a stabili daca Contractantul intampina dificultati sau se afla in imposibilitatea derularii contractului pentru partea de contract pentru care a primit sustinere din partea tertului. 

(3) Autoritatea contractanta are dreptul de a notifica tertul sustinator cu privire la faptul ca Contractantul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator si ca tertul este chemat sa duca la indeplinire contractul sau acea parte a contractului ce face obiectul Angajamentului ferm de sustinere.

(4) In cazul in care Contractantul intampina dificultati sau este in imposibilitatea derularii contractului, pentru partea de contract pentru care a primit sustinere din partea tertului sustinator, tertul sustinator se obliga sa asigure indeplinirea completa si reglementara a obligatiilor contractuale prin implicarea sa directa pentru acea parte a Contractului pentru care Contractantul a primit sustinere din partea tertului sustinator. In acest sens, Autoritatea contractanta, tertul sustinator si/sau Contractantul, pot incheia un Act Aditional la Contract sau o intelegere scrisa prin care acestea convin, fara a fi limitative, urmatoarele:

a) tertul sustinator va duce la indeplinire contractul sau acea parte a contractului ce face obiectul Angajamentului ferm de sustinere si

b) prevederile contractului incheiat intre Contractant si Autoritatea contractanta vor deveni aplicabile tertului sustinator.

(5) Tertul sustinator are obligatia de a se mobiliza in termen de 20 de zile de la data semnarii Actului Aditional la Contract sau al intelegerii scrise in forma autentica si de a prelua si a duce la indeplinire contractul sau acea parte a contractului ce face obiectul Angajamentului ferm de sustinere. 

(6) Contractantul şi terţul/terţii susţinător/susţinători au obligatia de a răspunde în mod solidar pentru executarea contractului de achiziţie publică.

15.14. Autoritatea contractanta va urmari orice pretentie la daune pe care Contractantul ar putea sa o aiba impotriva tertului sustinator pentru nerespectarea obligatiilor asumate prin angajamentul ferm de sustinere. Tertul sustinator raspunde pentru prejudiciile cauzate Autoritatii contractante ca urmare a nerespectarii obligatiilor prevazute in angajamentul ferm de sustinere, acesta din urma avand posibilitatea de actiune directa impotriva tertului sustinator conform prevederilor Articolului 15.16.

15.15. In cazul in care Contractantul se afla in imposibilitatea derularii contractului si Autoritatea contractanta solicita tertului sustinator indeplinirea obligatiilor contractuale asumate de catre Contractant, iar tertul sustinator nu si le indeplineste, atunci orice pretentie la daune pe care Autoritatea contractanta o va avea impotriva tertului sustinator pentru nerespectarea obligatiilor asumate prin angajamentul ferm de sustinere va fi cesionata de catre Contractant catre Autoritatea contractanta cu titlu de garantie.

15.16. În cazul în care terţul/terţii susţinător/susţinători nu isi indeplineste/indeplinesc obligatiile prevazute in angajamentul de sustinere acordat contractantului, Autoritatea contractanta are dreptul de a solicita direct de la acestia, despagubiri reprezentand contravaloarea obligaţiilor asumate.

16. Cesiunea

16.1. În prezentul Contract este permisă cesiunea drepturilor și obligațiilor născute din acest Contract, numai cu acordul prealabil scris al Autorității contractante și în condițiile Legii nr. 98/2016.

16.2. Contractantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Autorității contractante.

16.3. Cesiunea nu va exonera Contractantul de nicio responsabilitate privind garanția sau orice alte obligații asumate prin Contract.

16.4. Contractantul este obligat să notifice Autoritatea contractantă, cu privire la intenția de a cesiona drepturile sau obligațiile născute din acest Contract. Cesiunea va produce efecte doar dacă toate părțile convin asupra acesteia.

16.5. În cazul în care drepturile și obligațiile Contractantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, contractantul poate să cesioneze oricare dintre drepturile și obligațiile ce decurg din Contract, inclusiv drepturile la plată, doar cu acceptul prealabil scris din partea Autorității contractante. În astfel de cazuri, Contractantul trebuie să furnizeze Autorității contractante informații cu privire la identitatea entității căreia îi cesionează drepturile.

16.6. Orice drept sau obligație cesionat de către Contractant fără o autorizare prealabilă din partea Autorității contractante nu este executoriu împotriva Autorității contractante.

16.7. În cazul transmiterii/preluării obligațiilor de către Contractant, Notificarea generează inițierea novației între cele două Părți, cu condiția respectării cerințelor stabilite prin art. 221 alin. (1) lit. d) pct. (ii) din Legea nr. 98/2016, pentru:

(i) Operatorul Economic ce preia drepturile și obligațiile Contractantului din acest Contract, care îndeplinește criteriile de calificare stabilite inițial, respectiv în cadrul procedurii din care a rezultat prezentul Contract,

(ii) prezentul Contract, cu condiția ca această modificare să nu presupună alte modificări substanțiale ale Contractului,
(iii)  Autoritatea contractantă, dar să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016.

16.8. În cazul încetării anticipate a Contractului, Contractantul principal cesionează Autorității contractante contractele încheiate cu Subcontractanții.

16.9. În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Contractantului asupra terțului susținător este cesionat cu titlu de garanție, către Autoritatea contractantă.

17. Confidențialitatea informațiilor și protecția datelor cu caracter personal

17.1. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale. Contractantul va considera toate documentele şi informaţiile care îi sunt puse la dispoziţie referitoare la prezentul Contract drept private şi confidenţiale şi, cu excepţia cazului în care este necesar pentru executarea Contractului, nu va publica sau divulga niciun element al Contractului fără acordul scris prealabil al Autoritatii contractante. Dacă există divergenţe cu privire la necesitatea publicării sau divulgării în scopul executării Contractului de Furnizare, decizia finală va aparţine Autoritatii contractante.
17.2. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

18. Obligațiile principale ale Autorității contractante

18.1. Autoritatea contractantă va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Autoritatea contractantă nu furnizează datele/informațiile/documentele solicitate de către Contractant, termenele stabilite în sarcina Contractantului pentru furnizarea Produselor se prelungesc în mod corespunzător.

18.2. Autoritatea contractantă se obligă să respecte dispozițiile din Caietul de sarcini.

18.3. Autoritatea contractantă își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Contractantului în vederea îndeplinirii Contractului. În acest sens, se prezumă că toate datele/informațiile. Documentele prezentate Contractantului sunt însușite de către conducătorul unității și/sau de către persoanele în drept având funcție de decizie care au aprobat respectivele documente.

18.4. Autoritatea contractantă va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

18.5. Autoritatea contractanta are obligația să desemneze, în termen de 5 (cinci) zile de la semnarea contractului, persoana de contact.

18.6. Autoritatea Contractantă se obligă să recepționeze Produsele furnizate și să certifice conformitatea astfel cum este prevăzut în Caietul sarcini.

18.7. Autoritatea Contractantă poate notifica Contractantul cu privire la necesitatea revizuirii/respingerii Produselor. Solicitarea de revizuire/respingere va fi motivată, cu comentarii scrise. Autoritatea contractantă are dreptul de a rezoluționa/rezilia contractul atunci când se respinge produsul livrat, de 2 ori, pe motive de calitate.

18.8. Recepția Produselor se va realiza conform procedurii prevăzute în Caietul de sarcini.

18.9. Autoritatea contractantă se obligă să plătească Prețul Contractului către Contractant, în termen de 45 de zile numai în condițiile Caietului de sarcini si ale Articolului 27.1. din prezentul contract.

18.10. Contractantul va emite factura împreună cu documentele justificative în conformitate cu prevederile prezentului contract si a Caietului de sarcini. 
19.11. Asocierea de operatori economici, dacă este cazul

19.1. Fiecare asociați este responsabil individual și în solidar față de Autoritatea contractantă, fiind considerat ca având obligații comune și individuale pentru executarea Contractului.

19.2. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul Contractului.

19.3. Membrii asocierii înțeleg și confirmă că liderul asocierii este autorizat să primească Dispoziții din partea Autorității contractante și să primească plata pentru și în numele persoanelor care constituie asocierea.

19.4. Prevederile contractului de asociere nu sunt opozabile Autorității contractante.

20. Obligațiile principale ale Contractantului

20.1. (1) Contractantul va furniza Produsele și își va îndeplini obligațiile în condițiile stabilite prin prezentul Contract, cu respectarea prevederilor documentației de atribuire și a ofertei în baza căreia i-a fost adjudecat contractul.

 (2) Contractantul are obligatia sa asigure garantia pentru eventualele defectiuni ale produselor ce fac obiectul achizitiei. si sa asigure mentenanta pentru produsele furnizate.
(3) Contractantul are obligatia ca, in perioada de garantie, orice functionare defectuoasa a produselor sa fie inlaturata gratuit de acesta, prin reparare sau inlocuire, in cel mult 7 zile de la data la care a fost instiintat de catre Autoritatea contractanta sau conform politicilor de garantie si conformitate stipulate de producatorul echipamentelor si legilor din Romania privind garantia acordata.
20.2. Contractantul va furniza Produsele cu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare.

20.3. Contractantul se obligă să depună garanția de bună execuție în termen de maxim 5 zile lucrătoare de la semnarea contractului de ambele părți.

20.4. Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.

20.5. (1) În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.

(2) Orice modificare a componenţei Asocierii fără acordul prealabil si exprimat in scris al Autoritatii contractante va fi considerată o încălcare a Contractului de Furnizare si nu va avea niciun efect asupra Contractului de Furnizare, partile initiale ale Asocierii fiind in continuare tinute individual si solidar responsabile de indeplinirea obligatiilor din Contractul de Furnizare.

20.6. Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.

20.7. Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.

20.8. Contractantul are obligația de a desemna, în termen de 5 (cinci) zile de la semnarea contractului, persoana de contact.

20.9. Contractantul are obligația de a asigura disponibilitatea Personalului, pe toată durata Contractului. Contractantul are obligația de a asigura desfășurarea activităților stipulate în Contract prin acoperirea cu Personal specializat pe toată durata implementării Contractului. Contractantul trebuie să se asigure că, pentru toată perioada Contractului, Personalul principal alocat fiecărei activități vor îndeplini obligațiile stabilite în sarcina acestora.

20.10. Contractantul nu va efectua schimbări în cadrul Personalului stabilit, fără aprobarea prealabilă scrisă a Autorității contractante. Autoritatea contractantă va transmite aprobarea/respingerea schimbărilor de Personal în termen de maximum 5 zile, calculat de la primirea documentelor justificative în formă completă și corectă. Inlocuirea personalului/de personal produce efecte incepand cu data emiterii aprobarii de către Autoritatea contractantă.
20.11. În situația în care Contractantul sau Autoritatea contractantă solicită înlocuirea Personalului, Contractantul va transmite Autorității contractante, pentru verificare și aprobare, documente justificative privind calificarea educațională și/sau profesională, abilitățile, experiența profesională generală și specifică a Personalului propus. În cazul în care Personalul înlocuit a generat Contractantului un avantaj pe perioada derulării procedurii, la momentul aplicării criteriului de atribuire, Autoritatea contractantă are dreptul de a aproba înlocuirea Personalului cu un Personal cu caracteristici ce sunt inferioare celor ale Personalului înlocuit numai în situația în care noul Personal nominalizat pentru îndeplinirea Contractului obține cel puțin același punctaj ca Personalul propus la momentul aplicării factorilor de evaluare, chiar și în cazul în care caracteristicile Personalului propus sunt inferioare celor ale Personalului înlocuit. În cazul respingerii Personalului propus, Autoritatea contractantă va notifica, în scris, motivele respingerii și termenul de prezentare a unei noi propuneri.

20.12. În cazul în care Contractantul nu este în măsură să furnizeze un înlocuitor în condițiile stabilite la art. 20.11, care să nu diminueze avantajul obținut de Contractant ca urmare a aplicării criteriului de atribuire din prezentul Contract, Autoritatea contractantă poate să decidă rezoluțiunea/rezilierea Contractului.

20.13. Costurile suplimentare generate de înlocuirea Personalului incumbă Contractantului.

20.14. Contractantul se obligă să emită factura aferentă Produselor furnizate prin prezentul Contract numai după aprobarea/recepția Produselor în condițiile din Caietul de sarcini.

20.15. Contractantul este pe deplin responsabil pentru furnizarea Produselor în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.

20.16. Contractantul nu poate fi considerat răspunzător pentru încălcarea de către Autoritatea Contractantă sau de către orice altă persoană a reglementărilor aplicabile în ceea ce privește modul de utilizare a Produselor.

20.17. Contractantul are obligatia, la predarea Produselor catre Autoritatea contractanta, de a face dovada conformitatii acestora cu cerintele din Anexa nr. 1 - Caietul de Sarcini si cu reglementarile aplicabile si de a permite reprezentantilor autorizati ai Autoritatii contractante sa inspecteze Produsele furnizate. 

20.18. Contractantul are obligatia de a transfera Autoritatii contractante dreptul deplin de proprietate asupra Produselor care fac obiectul contractului de furnizare.

20.19. Pe lângă furnizarea efectivă a Produselor, Contractantul are obligaţia de a asigura, cu titlu gratuit, service-ul si repararea oricaror defectiuni în perioada de garanţie. 
20.20. (1) Contractantul are obligatia de a asigura in perioada de garantie, cu titlu gratuit, mentenanta preventiva conform specificatiilor din Anexa nr. 1 - Caietul de Sarcini. De asemenea Contractantul va asigura mentenanta gratuita, pe perioda de garantie, cu upgrade la ultimele versiuni de firmware si software ale instrumentelor topografice.
(2) Contractantul are obligatia de a asigura, în perioada de garanţie, cu titlu gratuit, suport tehnic oferit de catre specialistii autorizati de catre Contractant. 
(3) Contractantul are obligatia de a asigura, in perioada de grantie, cu titlu gratuit, asistenta tehnica la cererea Autoritatii contractante si remedierea/repararea oricaror defectiuni, inclusiv inlocuirea produselor defecte cu unele noi, daca repararea nu este posibila. 
(4) Contractantul are obligatia de a asigura un punct de contact dedicat personalului autorizat al Autoritatii contractante, unde acesta sa poata semnala orice problema/defectiune care necesita mentenata preventiva sau unde acesta sa poata solicita suport tehnic Contractantului, in conformitate cu prevederile Caietului de sarcini, document al prezentului contract.
(5) Contractantul are obligatia de a raspunde in timp util la orice incident semnalat de Autoritatea contractanta, in functie de nivelul incidentului, in conformitate cu prevederile Caietului de sarcini.
20.22
Contractantul are obligatia sa respecte intocmai prevederile/cerintele Caietului de sarcini - Anexa nr. 1 la prezentul contract.

21. Conflictul de interese

21.1. Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Autorității contractante, fără întârziere.

21.2. Contractantul se va asigura că Personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea Autorității contractante, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.

21.3. Contractantul are obligația de a respecta prevederile legale în domeniul achizițiilor publice cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind furnizarea de e, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai Autorității contractante sau ai Contractantului de servicii de achiziție implicați în procedura de atribuire cu care Autoritatea contractantă/Contractantul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii/rezilierii contractului.

22. Conduita Contractantului

22.1. Contractantul/Personalul Contractantului/Subcontractanții va/vor acționa întotdeauna loial și imparțial și ca un consilier de încredere pentru Autoritatea contractantă, conform regulilor și/sau codului de conduită al domeniului său de activitate precum și cu discreția necesară.

22.2. În cazul în care Contractantul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Autoritatea contractantă poate decide încetarea Contractului.

22.3. Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.

23.  Obligații privind daunele și penalitățile de întârziere

23.1. Contractantul se obligă să despăgubească Autoritatea contractantă în limita prejudiciului creat, împotriva oricăror:

(i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate, și/sau

(ii) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

23.2. Contractantul va despăgubi Autoritatea contractantă în măsura în care sunt îndeplinite cumulativ următoarele condiții:

(i) despăgubirile să se refere exclusiv la daunele suferite de către Autoritatea contractantă ca urmare a culpei Contractantului;

(ii) Autoritatea contractantă a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;
(iii)  valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.

23.3. Răspunderea Contractantului nu operează în următoarele situații:

a) datele/informațiile/documentele necesare pentru îndeplinirea Contractului nu sunt puse la dispoziția Contractantului sau sunt puse la dispoziție cu întârziere;

b) neexecutarea sau executarea în mod necorespunzător a obligațiilor ce revin Contractantului se datorează culpei Autorității contractante;

c) Contractantul se află în imposibilitatea fortuită de executare a obligaților contractuale imputate.

23.4. În cazul în care Autoritatea contractantă, din vina sa exclusivă, nu își îndeplinește obligația de plată a facturii în termenul prevăzut la pct. 27.1, Contractantul  are dreptul de a solicita plata dobânzii legale penalizatoare, conform prevederilor art. 4. Din Legea nr. 72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritatile contractante.
23.5. In cazul in care Contractantul nu isi executa, executa cu intarziere sau executa necorespunzator obligatiile cu privire la furnizarea Produselor, dar si celelalte obligatii contractuale. Autoritatea contractanta este indreptatita, fara a mai fi necesara indeplinirea vreunei formalitati prealabile si fara a mai fi necesara interventia vreunei instante judecatoresti si/sau arbitrale, sa perceapa, ori de cate ori este cazul, penalitati de 0,05% din valoarea contractului pe zi de intarziere pentru perioada scursa intre data Termenului Limita si data indeplinirii efective a obligatiei.

23.6. Penalitățile de întârziere datorate curg de drept din data scadenței obligațiilor asumate conform prezentului contract.

23.7. În măsura în care Autoritatea contractantă nu efectuează plata în termenul stabilit la Articolul 27.1., Contractantul are dreptul de a rezoluționa/rezilia contractul, fără a-i fi afectate drepturile la sumele cuvenite pentru furnizarea Produselor și la plata unor daune interese.

23.8. Dacă Autoritatea contractantă nu plăteşte, în mod nejustificat, facturile, în termenul prevăzut la art. 27.1, Contractantul are dreptul de a suspenda furnizarea Produselor, în baza unei notificări scrise, acordând un preaviz de cel puţin 15 zile în vederea remedierii acestei situaţii.

23.9. În măsura în care Autoritatea contractantă nu efectuează plata în termenul de preaviz stabilit la art. 23.8, Contractantul are dreptul de a rezilia contractul, fără a-i fi afectate drepturile la sumele cuvenite pentru furnizarea produselor.

24. Obligații privind asigurările și securitatea muncii care trebuie respectate de către Contractant. Transport, asigurari
24.1. Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

24.2. Contractantul este Partea asiguratoare, care are obligația de a încheia, înainte de începerea Contractului, Asigurările, astfel cum este stabilit în Caietul de Sarcini.

24.3. Toate costurile ce decurg din sau în legătură cu încheierea și menținerea Asigurărilor Contractantului stabilită în prezentul Contract sef suportă de către Contractant.

24.4. Orice daune neacoperite de beneficiile de asigurare cad în sarcina Părții obligate să suporte aceste daune conform Legii și/sau prevederilor contractuale.

Toata activitatea de transport a Produselor va fi efectuata de catre Contractant, pe cheltuiala sa, si va putea fi executata numai de personalul Contractantului sau al subcontractantilor sai. Pe timpul transportului, Contractantul este direct raspunzator pentru efectuarea transportului numai cu personal apt din punct de vedere medical si instruit conform legislatiei securitatii si sanatatii in munca si de prevenire si stingere a incendiilor pentru evitarea producerii oricarui accident. Activitatea de descarcare a Produselor la locatia Autoritatii contractante se va face doar de catre personalul Contractantului sau al subcontractantilor sai (dupa caz), Contractantul si/sau subcontractantii fiind direct  raspunzatori in ceea ce priveste atat respectarea prevederilor legii securitatii si sanatatii in munca in operatiunile de descarcare pe care le desfasoara personalul propriu, cat si fata de producerea vreunui accident de munca in care este implicat personalul Contractantului sau al subcontractantilor. In cazul producerii unui accident de munca de circulatie, evenimente in activitatea desfasurata, comunicarea, cercetarea si inregistrarea accidentului de munca revine partii contractante care are contract de munca cu salariatul implicat, respectandu-se toate prevederile legale.


Totodata, Contractantul va proceda odata cu predarea Produselor catre Autoritatea contractanta si la predarea Instructiunilor Proprii de Securitate si Sanatate in Munca pentru Produsele furnizate.

24.5. Contractantul are obligaţia de a asigura complet Produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, conform locatiilor de livrare indicate de Autoritatea contractanta in Anexa nr. 1 - Caietul de Sarcini.

24.6.  Avand in vedere faptul ca in activitatea desfasurata de amenajare a camerei serverelor Contractantul lucreaza independent cu personal si mijloace proprii, va purta intreaga responsabilitate asupra respectarii legislatiei de securitate si sanatate in munca, precum si cea de aparare impotriva incendiilor. Contractantul isi va instrui personalul pentru activitatile pe care le va desfasura in ceea ce priveste amenajarea camerei serverelor conform legislatiei si a instructiunilor proprii. Contractantul are obligatia de a asigura pentru personalul propriu precum si pentru alti lucratori care desfasoara activitati pentru el, instruirea (toate fazele) privind securitatea si sanatatea in munca, precum si apararea impotriva incendiilor.

24.7. Contractantul poarta intreaga raspundere in cazul producerii accidentelor de munca, evenimentelor si incidentelor periculoase, imbolnavirilor profesionale generate sau produse de echipamentele tehnice, procedeele tehnologice utilizate de catre lucratorii sai si cei apartinand societatilor care desfasoara activitati pentru el, in conformitate cu prevederile Legii securitatii si sanatatii in munca nr. 319/2006 si a Normelor metodologice de aplicare a Legii nr.319/2006 aprobate prin H.G. nr. 1425/2006 cu modificarile si completarile ulterioare.

24.8. Contractantul poarta intreaga raspundere asupra tratarii corecte, din punct de vedere al procedurilor legale, a accidentelor de munca, evenimentelor si incidentelor periculoase in care sunt implicati proprii salariati sau alti lucratori care desfasoara activitati pentru Contractant.
24.9. In cazul producerii unor accidente de munca, evenimente sau incidente periculoase in activitatea desfasurata, comunicarea, cercetarea si inregistrarea accidentului de munca revine partii contractante care are contract de munca cu salariatul implicat, respectandu-se toate prevederile legale.

24.10. Contractantul are obligatia de a instrui lucratorii proprii, precum si alti lucratori care desfasoara activitati pentru el, cu privire la respectarea legislatiei si a normelor de aparare impotriva incendiilor, a riscurilor de incendiu, a modului de actionare in caz de incendiu. Lucratorii sunt obligati sa respecte indicatiile planurilor de evacuare in caz de incendiu, afisate la sediul Beneficiarului. Orice eveniment petrecut in timpul derularii contractuale, produs din cauza lucratorilor Contractantului, va fi inregistrat de Contractant conform legislatiei in vigoare.

25. Drepturi de proprietate intelectuală

25.1. Orice Rezultat/Rezultate elaborat(e) și/sau prelucrat(e) de către Contractant în executarea Contractului vor deveni proprietatea exclusivă a Autorității contractante, la momentul efectuării plății sumelor datorate Contractantului conform prevederilor prezentului Contract.

25.2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Autorității contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

26. Obligații în legătură cu calitatea Produselor. Perioada de garantie acordata Produselor.
26.1. Contractantul garantează Autorității contractante că acesta operează un sistem de management al calității pentru Produsele furnizate în cadrul Contractului și că va aplica acest sistem, pe toată perioada derulării Contractului. Contractantul va corecta, pe cheltuiala sa, orice Neconformitate, astfel încât să demonstreze, în orice moment, Autorității/entității contractante, că remedierea acestor Neconformități, se realizează conform Planului de management al calității.

26.2. Autoritatea contractantă notifică Contractantul cu privire la fiecare Neconformitate imediat ce acesta o identifică. La Finalizare, Contractantul notifică Autoritatea contractantă cu privire la Neconformitățile care nu au fost remediate și comunică Autorității contractante perioada de remediere a acestora. Drepturile Autorității contractante cu privire la orice Neconformitate neidentificat(ă) sau nenotificată de către Contractant, pe perioada de derulare a Contractului, nu sunt afectate. Contractantul remediază Neconformitățile, în termenul comunicat de Autoritatea contractantă. 

26.3. Contractantul are obligaţia de a garanta că Produsele furnizate prin contract sunt noi si nefolosite. De asemenea, Contractantul are obligaţia de a garanta că toate Produsele furnizate prin Contract nu vor avea niciun defect ca urmare a proiectului, materialelor sau manoperei sau oricărei alte acţiuni sau omisiuni a Contractantului şi că acestea vor funcţiona la parametrii solicitaţi, în condiţii normale de funcţionare.

26.4. (1) Produsele vor fi insotite de certificat de garantie pentru perioada de minim 24 de luni de la data achizitiei.
(2) In perioada de garantie, orice functionare defectuoasa a produselor va fi inlaturata gratuit de catre Contractant, prin reparare sau inlocuire, in cel mult 7 zile de la data la care a fost instiintat de catre Autoritatea contractanta sau conform politicilor de garantie si conformitate, stipulate de producatorul echipamentelor si legilor din Romania privind garantia acordata.

3) Contractantul are obligatia de a asigura garantia de minim 24 de luni on-site, care va fi confirmata de producatorul echipamentului prin declaratie in original adresata catre Autoritatea contractanta 

27. Facturare și plăți în cadrul Contractului

27.1. (1) Plata se va efectua în baza acestui Articol, în termen de 45 de zile de la data confirmarii primirii de către Autoritatea contractanta a facturilor emise de Contractant/subcontractant, daca factura este emisa ulterior semnarii de catre Autoritatea contractanta a Procesului verbal de receptie, fara observatii, a aprobarii receptiei calitative si cantitative sau in termen de 45 de zile de la semnarea de catre Autoritatea contractanta a Procesului verbal de receptie fără observatii, a aprobării receptiei calitative si cantitative, daca factura a fost emisa anterior acestuia. In caz de neconformitate, termenul de plata se amana pana la remedierea aspectelor neconforme din Procesul verbal de receptie. Pentru prezentul contract de furnizare produse, termenul contractual de plata este prevazut la 45 de zile, avand in vedere amploarea procesului de verificare al documentelor inainte de realizarea platilor precum si accesul la fondurile necesare efectuarii platilor.

(2)  Autoritatea contractanta nu accepta livrari partiale in cadrul contractului, livrarea se va realiza intr-o singura transa, sens in care se va intocmi un Proces verbal de receptie. Plata va fi conditionata de receptia calitativa si cantitativa a Produselor, pe baza Procesului Verbal de receptie semnat de catre reprezentantii Autoritatii contractante si Contractantului, care va atesta ca produsul este conform cerintelor Caietului de sarcini si ofertei Contractantului. 
(3) Plate se efectueaza de catre Autoritate contractanta, in lei, prin ordin de plata, in baza facturii emise de Contractant si acceptata la plata de catre Autoritatea contractanta, insotita de Procesul verbal de receptie calitativa ce reprezinta elementul necesar realizarii platii, impreuna cu urmatoarele documente:

a) Certificatul de calitate si garantie;

b) Declaratia de conformitate;


c) Avizul de expeditie a produsului;


d) Procesul verbal de receptie cantitativa.

(4) Fiecare factura va avea mentionat numarul contractului, data emiterii si data scadenta.
(5) Autoritatea contractanta nu va acorda avans, iar Contractantul nu va solicita plati in avans.
(6) In situatia in care, Contractantul a declarat ca prezentul contract va fi indeplinit cu sprijinul unui/unor subcontractant/i, iar optiunea subcontractantului de a fi platit/i direct de catre Autoritatea contractanta a fost mentionata in contractul de subcontractare si sunt indeplinite conditiile prevazute la capitolul subcontractare din prezentul contract, Platile aferente Produselor furnizate de catre subcontractant/i vor fi efectuate in mod direct, dupa efectuarea de catre C.N.A.I.R. a receptiei Produselor livrate de catre Contractant si confirmarii de catre Contractant, in Procesul verbal de receptie, a faptului ca subcontractantul si-a indeplinit obligatiile contractuale, mentionand totodata valoarea prestatiilor efectuate de catre subcontractant. 

(5) In cazul in care Contractantul blocheaza in mod nejustificat confirmarea executarii obligatiilor asumate de catre subcontractant, in conditiile in care Contractantul a declarat ca prezentul contract va fi indeplinit cu sprijinul unui/unor subcontractant/i, optiunea subcontractantului de a fi platit direct de catre Autoritatea contractanta a fost mentionata in contractul de subcontractare si sunt indeplinite conditiile prevazute la Articolul 15, platile aferente Produselor furnizate de catre subcontractant/i vor fi efectuate in conformitate cu prevederile contractului de subcontractare si cu prevederile legale in vigoare.

27.2. In situatia in care, Contractantul a declarat ca prezentul contract va fi indeplinit cu sprijinul unui/unor subcontractant/i, iar optiunea subcontractantului de a fi platit/i direct de catre Autoritatea contractanta a fost mentionata in contractul de subcontractare si sunt indeplinite conditiile prevazute la articolul subcontractare din prezentul contract, Contractantul va cesiona subcontractantului dreptul sau de creanta asupra Autoritatii contractante cu privire la sumele cuvenite pentru partea din contract realizata de subcontractant. Contractantul si Subcontractantul vor include in mod obligatoriu in contractul de subcontractare o clauza in acest sens. 

27.3.  Pentru Produsele furnizate, factura emisa de catre Contractant trebuie insotita de documentele care însoţesc Produsele, astfel cum acestea sunt enumerate in Caietul de sarcini - Anexa nr. 1.
27.4. (1) In cazul in care Contractantul blocheaza in mod nejustificat confirmarea executarii obligatiilor asumate de catre subcontractant, in conditiile indeplinirii prevederilor Articolului 27.1 alin. (5), Autoritatea contractanta efectueaza plata direct catre subcontractant/i, in baza facturii emise de catre subcontractant, factura care va fi insotita in mod obligatoriu de documentele care însoţesc Produsele, astfel cum acestea sunt enumerate in Caietul de sarcini - Anexa nr. 1, precum si de un Proces verbal de receptie fara observatii si a aprobarii receptiei calitative si semnat:


- de Autoritatea contractanta, de Contractant si de subcontractant si specificand valoarea prestatiilor efectuate de catre subcontractant sau


- doar de Autoritatea contractanta si de subcontractant atunci când, în mod nejustificat, Contractantul blochează confirmarea executării obligaţiilor asumate de subcontractant.

(2) In cazul in care Subcontractantul nu transmite toate documentele mentionate mai sus odata cu factura, Autoritatea contractanta are dreptul de a returna factura Subcontractantului si/sau de a suspenda termenul de plata pana la predarea tuturor documentelor solicitate.

27.5. Facturile se vor emite si plătile se vor realiza după cum urmează:

a) factura se transmite Autoritatii contractante prin postă cu confirmare de primire sau prin delegat direct la sediul mentionat al Autoritatii contractante în Preambulul prezentului contract de achizitie publica;

b) în caz de divergente, dovada comunicării facturii către Autoritatea contractanta o constituie după caz, mandatul postal sau stampila aplicată de registratura Autoritatii contractante pe document;

c) prezentarea cu date eronate sau incomplete, fată de prevederile legii si ale prezentului Contract, a facturilor spre decontare, face să nu curgă termenul de plată, dacă Autoritatea contractanta sesizează Contractantul/subcontractantul despre neregulile constatate si solicita acestuia corectarea facturilor, în interiorul termenului de plată. Un nou termen de plată va curge de la primirea de către Autoritatea contractanta a noilor facturi prezentate de către Contractant/subcontractant completate cu date corecte, potrivit legii si Contractului.

d) Daca data respectiva este o zi nelucratoare, termenul scadent este reprezentat de prima zi lucratoare urmatoare acesteia. Plata se va efectua in lei.

e) Plătile catre Contractant/subcontractant vor fi efectuate numai după prezentarea tuturor documentelor ce trebuie sa insoteasca factura, in conformitate cu cerintele prezentului contract.

27.6. În cazul în care Autoritatea contractanta nu efectuează plata în termenul stabilit prin prezentul Contract, Contractantul poate să pretindă o dobanda penalizatoare la nivelul ratei dobanzii de referinta aplicata de Banca Nationala a Romaniei plus 8 (opt) puncte procentuale. 

27.7.   Dobanzile penalizatoare se vor percepe asupra sumelor datorate pentru perioada scursă între data termenului limită de plată (inclusiv) si data la care este debitat contul Autoritatii contractante (exclusiv).

27.8. Plata datorată de către Autoritatea contractanta se va efectua în lei, în contul bancar notificat de către Contractant Autoritatii contractante, în conformitate cu prezentul articol.

27.9. (1) Contractantul este raspunzator de corectitudinea si exactitatea datelor inscrise in facturi si se obliga sa restituie atat eventualele sume incasate in plus, cat si foloasele realizate necuvenit, aferente acestora. Autoritatea contractanta va instiinta in scris Contractantul cu privire la sumele constatate ca fiind incasate in plus, precum si despre foloasele necuvenite aferente acestora, anexand calculul sumelor in cauza. Sumele incasate in plus, cat si foloasele necuvenite se vor recupera de la Contractant. Autoritatea contractanta va factura aceste sume, iar Contractantul este obligat sa achite sumele incasate in plus, cat si foloasele necuvenite in termen de 30 de zile de la primirea facturii, in caz contrar Autoritatea contractanta va executa garantia de buna executie. In cazul in care aceasta nu este acoperitoare, Autoritatea contractanta se va adresa instantelor de judecata competente pentru recuperarea diferentei.

(2) Dacă Contractantul nu va face plata în termenul limită de mai sus, Autoritatea contractanta poate majora sumele datorate prin adăugarea unei dobânzi penalizatoare la nivelul ratei dobânzii de referintă aplicate de Banca Natională a României, plus 8 (opt) puncte procentuale. Dobânda pentru plata cu întârziere se va percepe pentru perioada scursă între data termenului limită de plată (inclusiv) si data la care este debitat contul Contractantului (exclusiv).

(3) Sumele ce trebuie restituite Autoritatii contractante pot fi deduse din sumele de orice fel datorate Contractantului, cu exceptia dobanzilor si penalitatilor. Spezele bancare contractate în urma restituirii sumelor datorate Autoritatii contractante vor fi în sarcina Contractantului.

27.10. Autoritatea contractanta poate încasa penalităţile datorate de către Contractant prin emiterea unei facturi distincte cu o valoare egală cu valoarea penalităţilor stabilite conform prevederilor contractuale. Contractantul are obligaţia de a plăti această factură în termen de 30 de zile de la data emiterii facturii, în contul indicat de către Autoritatea contractanta.

27.11. În situaţia în care Contractantul nu efectuează plata în termenul mentionat mai sus sau contestă aplicarea/cuantumul penalităţilor, recuperarea penalităţilor datorate se va efectua prin executarea garantiei de buna executie si conform prevederilor legale aplicabile.

27.12. Dacă cuantumul despagubirilor si penalitătilor contractuale datorat de către Contractant Autoritatii contractante depăşeşte cumulat mai mult de 20% din Valoarea Contractului, Autoritatea contractanta, după notificarea prealabilă a Contractantului, este îndreptăţita să dispună încetarea Contractul de Furnizare.
27.13. De asemenea, Autoritatea contractanta este îndreptăţita să recupereze daunele suferite prin punerea în executare a garanţiei de bună execuţie, Autoritatea contractanta nemaifiind obligata să demonstreze existenţa vreunei daune până la limita valorii garanţiei de bună execuţie, obligativitatea demonstrării prejudiciilor suferite fiind necesară numai pentru sumele care exced valorii garanţiei de bună execuţie.

27.14. În cazul în care oricare din următoarele evenimente intervine şi persistă, Autoritatea contractanta poate suspenda, total sau parţial, plătile datorate Contractantului/subcontractantului Contractantului, în baza Contractului de Furnizare, prin intermediul unei notificări scrise adresate Contractantului, în cazul în care:

27.15. Contractantul/subcontractantul Contractantului nu îşi îndeplineşte obligaţiile în executarea Contractului de Furnizare;

27.16. Orice altă împrejurare pentru care Contractantul/subcontractantul Contractantului răspunde în baza Contractului de Furnizare şi care, în opinia Autoritatii contractante, interferează sau ameninţă să interfereze cu finalizarea cu succes a Contractului de Furnizare.


27.17.  În orice situaţie în care Autoritatea contractanta este îndreptăţita la despăgubiri, poate reţine aceste despăgubiri din orice sume datorate Contractantului. De asemenea, Autoritatea contractanta este îndreptăţita să recupereze valoarea despăgubirilor prin punerea în executare a garanţiei de bună execuţie.

27.18. (1) Autoritatea contractanta poate suspenda termenul de plată pentru orice parte din suma facturată contestată de către Autoritatea contractanta prin notificarea subcontractantului, în sensul ca acea parte a facturii este neacceptată, fie deoarece suma respectivă nu este datorată, fie Autoritatea contractanta consideră că sunt necesare mai multe verificări cu privire la documentele justificative cu privire la sumele facturate, fie nu au fost atasate la factura documentele agreate de toate cele 3 părţi, respectiv Autoritatea contractanta, Contractant şi subcontractant sau de Autoritatea contractanta şi subcontractant atunci când, în mod nejustificat, Contractantul blochează confirmarea executării obligaţiilor asumate de subcontractant care atesta prestatia subcontractantului/lor;

(2) În astfel de cazuri, Autoritatea contractanta va solicita corectarea facturii (respectiv clarificări, modificări si/sau informatii suplimentare) si retransmiterea acesteia în termen de 15 de zile de la primirea de catre subcontractant a solicitarii in acest sens. Suspendarea termenului de plată se va încheia la data la care Autoritatea contractanta va primi factura corect întocmită si fundamentată. 

(3) Indiferent daca plata catre subcontractant este efectuata direct de catre Autoritatea contractanta, Contractantul va raspunde de modul de indeplinire al prezentului contract.

27.19. In situatia in care, Contractantul intampina dificultati pe parcursul derularii contractului sau este in imposibilitatea derularii acestuia si este necesara aplicarea prevederilor Articolului 15, atunci Autoritatea contractanta va efectua plata pentru obligatiile ramase de executat direct catre tertul sustinator cu respectarea prevederilor prezentului articolul, doar in masura in care aceste obligatii nu vor fi indeplinite de catre subcontractant/i in virtutea contractului/lor de subcontractare.

27.20. In situatia in care, Contractantul intampina dificultati pe parcursul derularii contractului sau este in imposibilitatea derularii contractului si este necesara aplicarea prevederilor Articolului 15, iar obligatiile ramase de executat vor fi indeplinite de catre subcontractant/i in virtutea contractului/lor de subcontractare, se vor aplica prevederile prezentului articol, insa Autoritatea contractanta va efectua plata pentru obligatiile ramase de executat direct catre subcontractant/i in conformitate cu prevederile prezentului articol.

27.21. (1) Autoritatea contractanta are obligatia de a verifica platile efectuate, astfel incat valoarea aferenta tuturor obligatiilor indeplinite de catre Contractant si subcontractant/i sa nu depaseasca Pretul contractului.
(2) Autoritatea contractanta are obligatia de a verifica platile efectuate, astfel incat Produsele furnizate/serviciile prestate de catre subcontractant/i si pentru care este necesara plata sa nu fie aceleasi cu Produsele furnizate/serviciile prestate de catre Contractant pentru care a fost deja efectuata o plata anterioara.

(3) In situatia in care, Autoritatea contractanta a efectuat plati, a caror valoare cumulata depaseste Pretul contractului, atunci se vor aplica prevederile Articolului 27.9..
28. Suspendarea Contractului

28.1. În situații temeinic justificate, părțile pot conveni suspendarea executării Contractului.

28.2. În cazul în care se constată că procedura de atribuire a Contractului de furnizare sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.

28.3. În cazul suspendării/sistării temporare a furnizării Produselor, durata Contractului se va prelungi automat cu perioada suspendării/sistării.

28.4. Autoritatea contractanta are dreptul de a modifica perioada de suspendare a contractului în functie de circumstante. În cazul în care perioada de suspendare a Contractului de furnizare excede unei perioade de 6 luni, Autoritatea contractanta are dreptul, în mod unilateral, de a denunta Contractul, fără ca Contractantul să fie îndreptătit a solicita orice costuri suplimentare/daune aferente suspendarii sau care deriva/rezulta ca urmare a denuntarii unilaterale. 

28.5. Pentru perioada suspendării Contractului de furnizare, Autoritatea contractanta nu are obligatia de a efectua nicio plată către Contractant, cu exceptia platilor aferente Produselor deja livrate si receptionate de catre Autoritatea contractanta.

29. Forța majoră si/sau cazul fortuit
29.1. Forța majoră și/sau cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.

29.2. Forța majoră și/sau cazul fortuit trebuie dovedite.

29.3. Partea care invocă forța majoră si/sau cazul fortuit are obligația să o aducă la cunoștință celeilalte părți, în scris, de îndată ce s-a  evenimentul.

29.4. Partea care a invocat forța majoră si/sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.

29.5. Îndeplinirea contractului va fi suspendată în perioada de acțiune a forței majore si/sau a cazului fortuit, dar fără a prejudicia drepturile ce li se cuveneau părților până la apariția acesteia.

29.6. Dacă forța majoră si/sau cazul fortuit acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

30. Încetarea Contractului

30.1. (1) Prezentul Contract încetează de drept:
a) dacă obiectul Contractului a fost realizat;

b) prin acordul scris al Partilor;

c) dacă a intervenit forta majora si/sau cazul fortuit, conform prevederilor Art. 29.6;
d) dacă Contractul a fost reziliat;

e) in alte situatii prevazute in contract.
(2) Încetarea va opera de plin drept, fără necesitatea îndeplinirii vreunei formalităţi sau intervenţia autorităţilor sau a instanţei de judecată si sau arbitrale.

(3) Încetarea Contractului de Furnizare nu va produce niciun fel de efecte asupra altor drepturi sau prerogative ale Autoritatii contractante şi Contractantului dobândite în baza Contractului de Furnizare.

30.2. (1) Autoritatea contractanta isi rezerva dreptul de a denunta unilateral contractul de furnizare, la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale, in asa masura incat indeplinirea contractului respectiv ar fi contrara interesului public.

(2) Autoritatea contractanta are dreptul de a denunta unilateral prezentul contract si in situatia in care alocarea resurselor financiare a fost sistata/modificata.

(3) In cazul prevazut la Articolul 30.2. alin. (1) si alin. (2), Contractantul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului, fara a putea solicita daune interese.

30.3. Autoritatea contractantă își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

(i) Contractantul nu furnizează Produsele şi/sau nu indeplineste obligatiile care decurg din Contractul de Furnizare si din Anexa nr. 1 - Caietul de sarcini;

(ii) Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformității sau executarea obligațiilor care decurg din prezentul Contract;

(iii) Contractantul subcontractează părți din Contract fără a avea acordul scris al Autorității/entității contractante;

(iv) Contractantul cesionează drepturile și obligațiile sale fără acordul scris al Autorității/entității contractante;

(v) Contractantul înlocuiește personalul fără acordul Autorității/entității Contractante;

(vi) Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

(vii) Devin incidente oricare alte incapacități legale care să împiedice executarea Contractului;

(viii) Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;

(ix) în cazul în care, printr-un act normativ, se modifică interesul public al Autorității/entității contractante în legătură cu care se furnizează Produsele care fac obiectul Contractului;

(x) la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;

(xi) în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

(xii) În cazul în care împotriva Contractantului se deschide procedura falimentului;

(xiii) Contractantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorității/entității contractante;

(xiv) Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestațiilor din vina Contractantului;

(xv) Contractantul esueaza in a furniza sau a mentine/modifica garantiile in forma, cuantumul si perioada solicitata prin prezentul Contract sau persoana care furnizeaza garantia nu este in masura sa isi indeplineasca angajamentele.

30.4.  (1) Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

(i) Autoritatea contractantă a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii) Autoritatea contractantă nu își îndeplinește obligațiile de plată a Produselor furnizate de Contractant, în condițiile stabilite prin prezentul Contract.

(2) In urma unui preaviz de 45 zile acordat Autoritatii contractante, Contractantul poate solicita rezilierea Contractului, daca Autoritatea contractanta suspenda derularea contractului pentru mai mult de 6 luni pentru motive nespecificate in Contract sau independente de culpa Contractantului, fara ca Contractantul sa fie indreptatit a solicita orice costuri suplimentare/daune aferente suspendarii sau care deriva/rezulta ca urmare a rezilierii, inclusiv in cazul in care suspendarea care a stat la baza rezilierii a survenit in situatia lipsei alocării financiare si/sau din cauze independente de culpa Autoritatii contractante.
30.5. Rezoluțiunea/Rezilierea Contractului în condițiile Art. 30.3 si Art. 30.4. alin. (1) intervine de drept prin transmiterea unei simple notificari scrise, fără necesitatea îndeplinirii unei alte formalități, fara punerea in intarziere, fara interventia vreunei autoritati sau instante de judecata si/sau arbitrale. Punerea in intarziere rezulta din simplul fapt al neexecutarii obligatiilor din cadrul prezetului contract.

30.6. Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.

30.7. În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autorității/entității contractante daune-interese cu titlu de clauză penală în cuantum egal cu valoarea obligațiilor contractuale neexecutate.

30.8. În cazul în care Contractantul nu transmite garanția de bună execuție în perioada specificată, contractul este rezoluționat/reziliat de drept, fără obligația de notificare sau îndeplinire a oricărei formalități de către Autoritatea contractantă.

30.9. Autoritatea contractantă își rezervă dreptul de a denunța unilateral contractul de furnizare e, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.

31. Insolvență și faliment

31.1. În cazul deschiderii unei proceduri generale de insolvență împotriva Contractantului, acesta are obligația de a notifica Autoritatea contractantă în termen de 3 (trei) zile de la deschiderea procedurii.

31.2. Contractantul, are obligația de a prezenta Autorității/entității contractante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra livrărilor și de a propune măsuri, acționând ca un Contractant diligent.

31.3. În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, în situația menționată la Art. 19. - Asocierea de operatori economici, daca este cazul din prezentul Contract, Contractantul are aceleași obligații stabilite la clauzele 31.1 și 31.2 din prezentul Contract.

31.4. În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la clauzele 31.1, 31.2 și 31.3 din prezentul Contract.

31.5. Nicio astfel de măsură propusă conform celor stipulate la clauzele 31.2, 31.3 și 31.4 din prezentul Contract, nu poate fi aplicată, dacă nu este acceptată, în scris, de Autoritatea contractantă.

32. Limba Contractului

32.1. Limba prezentului Contract și a tuturor comunicărilor scrise va fi limba oficială a Statului Român, respectiv limba română.

33. Legea aplicabilă

33.1. Legea aplicabilă prezentului Contract, este legea română, Contractul urmând a fi interpretat potrivit acestei legi.

34. Soluționarea eventualelor divergențe și a litigiilor

34.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

34.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

34.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen de 15 zile la solicitare, oricare din Părți are dreptul de a se adresa instanțelor de judecată competente.

34.4. (1) Procesele si cererile privind acordarea despagubirilor pentru repararea prejudiciilor cauzate in cadrul procedurii de atribuire, precum si cele privind anularea sau nulitatea contractelor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in circumscriptia caruia se afla sediul Autoritatii contractante, prin completuri specializate in achizitii publice.

(2) Procesele si cererile care decurg din executarea contractelor administrative se solutioneaza in prima instanta, de urgenta si cu precadere, de catre instanta civila de drept comun in circumscriptia careia se afla sediul Autoritatii contractante.
34.5. Pe perioada solutionării litigiului, Contractantul este obligat să continue să-şi îndeplinească obligaţiile contractuale, astfel cum au fost stabilite prin Contractul de Furnizare. În situaţia nerespectării prezentei obligaţii, Autoritatea contractanta este îndreptăţita la despăgubiri în valoare de 0,1%/zi din Valoarea Contractului pentru neexecutarea obligaţiilor contractuale, aceste sume urmând a fi reţinute din plata ce urmează a fi efectuată sau din garanţia de bună execuţie.

35. Despăgubiri generale. Managementul riscurilor

· Despăgubiri generale
35.1. Contractantul va despăgubi, proteja şi apăra pe cheltuiala sa Autoritatea contractanta, pe agenţii şi salariaţii acestuia, pentru şi împotriva tuturor acţiunilor în justiţie, revendicărilor, pierderilor şi pagubelor rezultate din orice acţiune ori omisiune a Contractantului, personalului salariat ori contractat de acesta, inclusiv conducerea, în furnizarea Produselor şi indeplinirea obligatiilor contractuale, care decurg din prezentul contract si din Anexa nr. 1 - Caietul de sarcini, inclusiv împotriva oricărei încălcări a prevederilor legale sau a drepturilor terţilor, privind brevetele, mărcile comerciale ori alte forme de proprietate intelectuală, precum dreptul de autor.

35.2. Pe cheltuiala sa, Contractantul va despăgubi, proteja şi apăra Autoritatea contractanta, agenţii şi salariaţii acestuia, pentru şi împotriva tuturor acţiunilor în justiţie, revendicărilor, pierderilor şi pagubelor rezultate din executarea Contractului de Furnizare de către Contractant, în condiţiile în care Contractantul este notificat de către Autoritatea contractanta despre asemenea acţiuni, revendicări, pierderi sau pagube, după ce Autoritatea contractanta a luat cunoştinţă despre acestea.

35.3. Răspunderea Contractantului se va întinde pentru întreaga daună ce poate fi demonstrată de Autoritatea contractanta şi va acoperi toate pierderile ori pagubele cauzate terţilor de către Contractant ori ca urmare a abaterilor săvârşite de Contractant.

35.4.
Autoritatea contractanta va avea dreptul la despăgubiri pentru orice prejudiciu care este descoperit după finalizarea Contractului de Furnizare.

· Managementul riscurilor

35.5. Autoritatea contractanta isi rezerva dreptul de a recupera de la Contractant orice prejudicii care vor fi generate de intarzierile cauzate, de erorile/lipsa de profesionalism/superficialitatea indeplinirii obligatiilor contractuale, de nerespectarea obligatiilor conform prezentului contract si a legislatiei in

vigoare. 

35.6. Contractantul isi va asuma riscurile ce decurg din participarea sa la procedura de atribuire si prin semnarea contractului, si nu va avea nicio pretentie in cazul aparitiei acestora sau a altora neidentificate in prezentul contract, dar posibil sa apara.

35.7. Pretul contractului include riscurile generale prezentate la Articolul 35.8, iar Contractantul nu va avea nicio pretentie de orice natura (materiala, financiara, etc..) in cazul aparitiei acestora.

35.8. Contractantul va lua toate masurile necesare pentru evitarea/minimizarea/controlul efectelor urmatoarelor riscuri generale identificate si consecintele aferente:

a) Riscul privind imposibilitatea constituirii de catre Contractant a garantiei de buna executie, in perioada de timp, in cuantumul si in forma mentionata in contract si in documentatia de atribuire;

b) Riscul ca Contractantul sa livreze cu intarziere Produsele ce formeaza obiectul prezentului contract sau sa nu le livreze in conformitate cu specificatiile din Caietul de sarcini sau sa livreze Produse care nu respecta cerintele impuse de legislatia, standardele si reglemetarile aplicabile in Romania. In aceste situatii, Autoritatea contractanta este indreptatita la aplicarea sanctiunilor mentionate la Articolul 23.5. din prezentul contract.

c) Riscul privind functionarea deficitara/defectarea unei componente din structura de produse necesare. In acest caz, Produsul defect si/sau componenta defecta va fi trimis in garantie, urmand a fi reparat/a sau inlocuit/a cu unul/una nou/noua, in termen de 7 zile calendaristice de la data la care Autoritatea contractanta a notificat Contractantul.

36. Dispozitii finale

36.1. 
Prin semnarea contractului, Partile confirma faptul ca acesta reflecta in mod deplin intreaga vointa a acestora cu privire la obiectul contractului, prevaleaza fata de orice intelegeri, inscrisuri sau negocieri care au avut loc intre parti inainte de semnarea acestuia, precum si faptul ca nu exista niciun fel de elemente secundare legate de contract si intelegerea dintre Parti care sa nu fi fost reflectate in contract.

36.2.
Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalate prevederi, care vor ramane valabile si aplicabile in masura maxima permisa de lege. Clauzele nule sunt inlocuite cu dispozitiile legale aplicabile.

36.3.
Părtile cunosc si garantează, în virtutea prevederilor Legii nr. 72/2013, cu modificările si completările ulterioare si O.G. nr. 13/2011, cu modificările si completările ulterioare, că relatiile contractuale dintre părti se desfăsoară pe principii de bună credintă si cu respectarea acestor dispozitii legale, întelegand că nicio clauză a contractului nu este abuzivă prin prisma dispozitiilor legale enuntate.


Drept pentru care, Părțile au încheiat prezentul Contract azi, [data încheierii Contractului] _______________, în Bucuresti, în 3 (trei) exemplare.

